कौशांबी में STF ने घेरा, 20 मिनट फायरिंग...जबड़े पर लगी गोली; 40 दिन से फरार था
यूपी के कौशांबी में पुलिस एनकाउंटर में बदमाश गुफरान ढेर हो गया। उस पर 1.50 लाख रुपए का ईमान था। एडीजी प्रयागराज के मुताबिक, लूट, हत्या, हत्या के प्रयास के करीब 13 मामले उस पर दर्ज है। वो 16 मई 2023 से पुलिस रिकॉर्ड मेंPolice laid siege, Gurfan was shot in two-way firing, there was a reward of 1.50 lakhs
यूपी के कौशांबी में मंगलवार सुबह STF ने एनकाउंटर में बदमाश गुफरान मारा गया। 1.25 लाख रुपए का इनामी गुफरान प्रतापगढ़ का रहने वाला था। ADG प्रयागराज भानु भास्कर के मुताबिक, गुफरान के खिलाफ लूट, हत्या और हत्या के प्रयास के करीब 13 मामले दर्ज हैं। वो 16 मई 2023 यानी करीब 40 दिन से फरार चल रहा था।
STF CO डीके शाही ने बताया कि इनपुट मिला था कि गुफरान कोखराज इलाके में टोल प्लाजा के पास आया है। तड़के 4.40 बजे कोखराज एरिया में घेराबंदी की गई। उसने पुलिस को देखा तो मंझनपुर की ओर बाइक से भागने लगा। STF ने उसका पीछा किया।
समदा चीनी मिल के पास टीम ने घेरा तो गुफरान ने फायरिंग शुरू कर दी। दोनों ओर से करीब 20 मिनट तक फायरिंग हुई। इस दौरान एक गोली गुफरान के जबड़े में लगी। वह गिर गया। उसको अस्पताल ले जाया गया। वहां डॉक्टरों ने उसे मृत घोषित कर दिया। सुबह करीब 6 बजे गुफरान की मौत हुई है।
कॉन्ट्रैक्ट किलर था गुफरान: STF
डीके शाही ने बताया कि गुफरान प्रतापगढ़ का कुख्यात अपराधी था। कॉन्ट्रैक्ट किलिंग का काम करता था। कई दिनों से टीमें इसकी तलाश में लगी थीं। जानकारी मिली थी कि सोमवार को वह कौशांबी में किसी बड़ी घटना को अंजाम देने वाला है। इसीलिए टीम पहले से अलर्ट मोड पर थी।
गुफरान 7 मामले में वांटेड था। उसके आईएस-227 अतीक गैंग से भी संबंध हो सकते हैं। इसकी जांच की जा रही है। गुफरान का खुद अपना एक गैंग है, जिसके कुछ लोग अभी जेल में हैं। उनका पता लगाया जा रहा है।
2 दिन पहले इनामी राशि बढ़ाकर 1 लाख हुई
गुफरान पुत्र रिजवान प्रतापगढ़ के कोतवाली इलाके के पुरनपुर पटखान पृथ्वीगंज का रहने वाला था। 6 जून को गुफरान पर 50 हजार का इनाम घोषित किया था। जिसे 24 जून को बढ़ाकर एक लाख किया गया। एसपी कौशांबी बृजेश श्रीवास्तव के मुताबिक, प्रतापगढ़ में 24 अप्रैल को लूट की वारदात हुई थी। उसके CCTV में गुफरान नजर आया था। एक महीने पहले महुआर गांव में पेंटर तनवीर की हत्या हुई थी उसमें भी गुफरान शामिल था। इसके गैंग के लोगों ने सरेराह तनवीर को रोककर दो गोली मारी थी।
गुफरान पर प्रयागराज पुलिस ने 1 लाख, जबकि सुल्तानपुर पुलिस ने 25 हजार का इनाम घोषित किया था। एनकाउंटर में पुलिस ने उसके पास से 9 एमएम की एक कार्बाइन, 32 बोर की पिस्टल और अपाचे बाइक बरामद की है।
पुलिस ने एनकाउंटर स्पॉट की तस्वीरें भी जारी की हैं। इनमें कच्ची सड़क पर झाड़ियों में गिरी बाइक दिख रही है। पास में कार्बाइन पड़ी है। झाड़ियों में हर तरफ खून भी पड़ा है। पुलिस ने घटनास्थल को सील कर दिया है। फॉरेंसिक की टीम साक्ष्यों को इकट्ठा कर रही है। जहां एनकाउंटर हुआ वह सड़क से 50 मीटर की दूरी पर है।
तांत्रिक, पेंटर के मर्डर में पुलिस को थी तलाश 
1 सितंबर 2019 को तांत्रिक लालता प्रसाद की नरायणपुर गांव के पास गोली मारकर हत्या कर दी गई थी। इसके बाद उसने प्रतापगढ़ में ही एक पेंटर का मर्डर किया। इस मामले में गुफरान आरोपी था। वो प्रतापगढ़ के नगर कोतवाली इलाके का रहने वाला है।
(खबर को अपडेट किया जा रहा है) 
गैंगस्टर अनिल दुजाना एनकाउंटर में मारा गया:STF से मेरठ में हुई मुठभेड़, 18 मर्डर समेत 62 केस दर्ज थे
यूपी STF ने मेरठ में गुरुवार को गैंगस्टर अनिल दुजाना (36) को एनकाउंटर में मार गिराया। वह नोएडा के बादलपुर थाना क्षेत्र के दुजाना गांव का रहने वाला था। 3 साल से अयोध्या जेल में बंद था। कुछ समय पहले ही जमानत पर छूटा था। इसके बाद से फरार चल रहा था। दुजाना के खिलाफ 18 मर्डर समेत 62 से ज्यादा केस दर्ज थे। वह गिरोह बनाकर हत्या और लूट की वारदात करता था। यूपी STF पिछले 6 साल में दुजाना समेत 184 एनकाउंटर कर चुकी है। पढ़ें पूरी खबर...
गाजियाबाद में एनकाउंटर में बदमाश को गोली लगी: बस्ती से गैंगस्टर केस में फरार था, 25 हजार का इनामी है मेहराज
गाजियाबाद की लोनी थाना पुलिस ने मंगलवार देर रात एक मुठभेड़ में 25 हजार के इनामी बदमाश को गिरफ्तार किया है। मुठभेड़ में इस बदमाश को पैर में गोली लगी है। उसे इलाज के लिए अस्पताल में भर्ती कराया है। ACP रजनीश उपाध्याय ने बताया, देर रात थाना लोनी की पुलिस पुस्ता रोड पर चेकिंग कर रही थी। उसी दौरान ऑपरेशन चलाया गया। पढ़ें पूरी खबर...